Edi Rama (gebore 4 Julie 1964) is 'n Albanese politikus, skilder, skrywer, en voormalige basketbalspeler en is sedert 2013 die 42ste eerste minister van Albanië en sedert Januarie 2019 die minister van buitelandse sake van daardie land. Rama dien sedert 2005 ook as voorsitter van die Sosialistiese Party van Albanië. Hy het voor sy verkiesing as eerste minister verskeie ander regeringsposte bekleë. Hy is in 1998 aangestel as minister van kultuur, jeug, en sport, 'n posisie wat hy tot en met 2000 bekleë. Hy word in 2000 as burgemeester van Tirana verkies en word in 2003 en 2007 herverkies. In 2013 lei hy 'n koalisie van sentraal-linkse partye tot die oorwinning van die parlementêre verkiesing van daardie jaar, en klop sodoende die sentraal-regse koalisie van die Demokratiese Party van Albanië se sittende eerste minister, Sali Berisha. Rama is in die verkiesing van 2017 tot 'n tweede termyn as eerste minister herverkies. Hierdie artikel is ’n saadjie. Voel vry om Wikipedia te help deur dit uit te brei.